gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6220, del 05-03-2010 (2010/2538)

CORRECCIÓ d'errades de l'Orde de 30 de desembre de 2008, de la Conselleria d'Immigració i Ciutadania, per la qual s'establixen les bases i es convoquen les ajudes a jóvens de centres valencians en l'exterior, per a cursos de postgrau en universitats valencianes durant l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2538


Data del document
:   02-03-2010

Organisme emissor
:   Conselleria de Solidaritat i Ciutadania

Tipus de document
:   Correcció d'errades

Anàlisi jurídica

CORRECCIÓ d'errades de l'Orde de 30 de desembre de 2008, de la Conselleria d'Immigració i Ciutadania, per la qual s'establixen les bases i es convoquen les ajudes a jóvens de centres valencians en l'exterior, per a cursos de postgrau en universitats valencianes durant l'exercici 2009. [2010/2538]  
Advertit error en la base tercera de l'annex I de l'Orde de 30 de desembre de 2008 de la Conselleria d'Immigració i Ciutadania, per la qual s'establixen les bases i es convoquen les ajudes a jóvens de centres valencians en l'exterior, per a cursos de postgrau en universitats valencianes durant l'exercici 2009, (DOCV 5926, de 05.01.2009) es procedix a la seua correcció.  
On diu:  
«L'ajuda ha de ser disfrutada durant el període de duració del curs de postgrau, que haurà de realitzar-se en l'exercici 2009»;  
Ha de dir:  
«L'ajuda ha de ser disfrutada durant el període de duració del curs de postgrau, que haurà d'iniciar-se en l'exercici 2009».  
València, 2 de març de 2010.- El conseller de Solidaritat i Ciutadania: Rafael Blasco Castany.
Diari Oficial de la Generalitat Valenciana


Sumari del DOGV 6334, del 17-08-2010 (2010/8748)

Informació pública de la modificació puntual número 1 del Pla General d'Ordenació Urbana.
-----------------------------------------------------------------------------------------

### Dades del document

Número de DOGV
:   6334

Data del DOGV
:   17-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8748


Data del document
:   29-07-2010

Organisme emissor
:   Ajuntament de Callosa d’en Sarrià

Tipus de document
:   Anunci

Descriptors 

:   * Callosa d'en Sarrià
    * administració local
    * pla d'urbanisme

Informació pública de la modificació puntual número 1 del Pla General d'Ordenació Urbana. [2010/8748]  
Aprovat per l'Acord del Ple de data 21 de juliol de 2010, es sotmet a informació pública la modificació puntual número 1 del Pla General d'Ordenació Urbana d'aquest municipi. Durant el termini d'un mes a comptar des de l'endemà de la publicació del present anunci en el Diari Oficial de la Generalitat Valenciana, podrà ser examinat per qualsevol interessat a les dependències municipals perquè formulen les al·legacions que estimen pertinents.  
Cosa que es publica als efectes de la Llei 16/2005, de 30 de desembre, de la Generalitat, Urbanística Valenciana.  
Callosa d'En Sarrià, 29 de juliol de 2010.- L'alcalde: Juan Bta. Saval Ferrando.
Diari Oficial de la Generalitat Valenciana


Sumari del DOGV 6367, del 01-10-2010 (2010/10585)

RESOLUCIÓ de 27 de setembre del 2010, de la Universitat Politècnica de València, per la qual es resol el concurs per a la provisió del lloc de treball PF53, responsable Biblioteca Digital en la Biblioteca General d'aquesta Universitat, convocat per la Resolució de 9 de juny del 2010 (DOCV núm. 6293, de 21 de juny del 2010, codi: 2010/P/FC/CM/4).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/10013


Data del document
:   27-09-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de setembre del 2010, de la Universitat Politècnica de València, per la qual es resol el concurs per a la provisió del lloc de treball PF53, responsable Biblioteca Digital en la Biblioteca General d'aquesta Universitat, convocat per la Resolució de 9 de juny del 2010 (DOCV núm. 6293, de 21 de juny del 2010, codi: 2010/P/FC/CM/4). [2010/10179]  
Havent finalitzat les actuacions de la comissió de valoració per què resol el concurs per a la provisió del lloc de treball PF53, responsable Biblioteca Digital amb destinació a la Biblioteca General, convocat per la Resolució d'aquesta Universitat de 9 de juny del 2010 (DOCV núm. 6293, de 21 de juny del 2010) i vista la proposta elevada per la comissió sobre designació de la persona que ha superat tal concurs, aquest Rectorat, en virtut de les facultats que li confereix la normativa vigent, resol:  
Primer  
Publicar la puntuació definitiva i adjudicar al funcionari que a continuació es relaciona el lloc de treball PF53, responsable de Biblioteca Digital amb destinació en la Biblioteca General, sector d'administració especial (A1 24 E040), oferit en el concurs:  
Cognoms i nom Puntuació total  
Chumillas Jiménez, Elias 18,50  
Segon  
La presa de possessió en el seu nou lloc de treball s'efectuarà amb efectes del dia 1 de novembre del 2010, cessant en el seu actual lloc amb efectes del dia 31 d'octubre del 2010.  
Contra el present acte, que esgota la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la notificació de l'acte, d'acord amb allò que s'ha previngut en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la notificació de la present resolució.  
València, 27 de setembre de 2010.- El rector: Juan Julià Igual.
Diari Oficial de la Generalitat Valenciana


Sumari del DOGV 6303, del 05-07-2010 (2010/6562)

Notificació de la sentència dictada en el judici verbal número 19/2010.
-----------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6562


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 19/2010. [2010/6562]  
Judici verbal 000019/2010  
Demandant: Cris Adam, SA.  
Demandats: Miguel Ángel Palacios Lora i La Barraca del Canyamelar, SL.  
Cristina María Valero Doménech, secretària judicial del Jutjat Mercantil número 1 de València, faig saber:  
Que en les actuacions de judici verbal seguides davant d'aquest Jutjat amb el número 000019/2010, s'ha dictat la sentència de data 7 de maig de 2010, que té l'encapçalament i la dispositiva que, literalment, són com segueix:  
«Sentència número 146  
València, 7 de maig de 2010  
Salvador Vilata Menadas, magistrat jutge del Jutjat Mercantil número 1 de València, he vist aquestes actuacions de judici verbal, registrades amb el número 19/2010, dels assumptes civils d'aquest Jutjat; sent-ne parts l'entitat Cris Adam, SA, assistida pel lletrat el senyor Aliaga Navarro, com a part demandant, i la mercantil La Barraca del Canyamelar, SL, i Miguel Ángel Palacios Lora, com a part demandada, declarada en rebel·lia, es procedeix, en nom del rei, a dictar aquesta resolució.  
Dispositiva  
Estime la demanda promoguda per l'entitat Cris Adam, SA, condemne l'entitat mercantil La Barraca del Canyamelar, SL, a pagar a l'actora la quantitat de 305,81 euros de principal, més els interessos legals d'aquesta, des del dia 7 de gener de 2010 i fins a fer-ne el pagament complet del deute, i declare, a tots els efectes pertinents segons dret, la responsabilitat solidària de l' administrador societari Miguel Ángel Palacios Lora, a qui condemne a sotmetre's a aquesta resolució, tot això amb la imposició del pagament de les costes processals causades a la part demandada.  
Notifiqueu aquesta resolució a les parts de forma legal i feu-los saber que s'hi pot interposar un recurs d'apel·lació per a davant l'Audiència Provincial de València, que cal preparar dins del termini de cinc dies.  
Aquesta és la meua sentència, que pronuncie, mane i firme».  
I perquè valga de notificació als demandats Miguel Ángel Palacios Lora i La Barraca del Canyamelar, SL, en parador desconegut, estenc aquest edicte.  
València, 10 de maig de 2010.- La secretària judicial: Cristina María Valero Doménech.
Diari Oficial de la Generalitat Valenciana


Sumari del DOGV 6358, del 20-09-2010 (2010/10077)

DECRET 137/2010, de 17 de setembre, del Consell, pel qual s'autoritza l'extinció, dissolució i liquidació de l'empresa mixta, participada per l'Institut Valencià d'Habitatge, SA, Noves Vivendes Valencianes, SA.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10740


Data del document
:   17-09-2010

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Institut Valencià de l'Habitatge, SA
    * societat d'economia mixta
    * legislació
    * liquidació de societat mercantil

DECRET 137/2010, de 17 de setembre, del Consell, pel qual s'autoritza l'extinció, dissolució i liquidació de l'empresa mixta, participada per l'Institut Valencià d'Habitatge, SA, Noves Vivendes Valencianes, SA. [2010/10851]  
La disposició addicional divuitena de la Llei 13/2009, de 29 de desembre, de Pressupostos de la Generalitat per a l'Exercici 2010, en el marc de les mesures d'austeritat recollides en els pressupostos esmentats, autoritza el Consell perquè durant 2010, per mitjà de decret, a proposta de la conselleria amb competències en les àrees d'economia i hisenda, suprimisca les persones juridicoprivades o públiques que conformen el sector públic de la Generalitat.   
L'autorització a què es referix la disposició addicional esmentada abastarà tant la supressió com la refosa o modificació de la naturalesa jurídica de les persones jurídiques afectades pel seu àmbit d'aplicació.  
La Conselleria de Medi Ambient, Aigua, Urbanisme i Habitatge ha pres la iniciativa per a la dissolució i liquidació de l'empresa mixta, participada per l'Institut Valencià d'Habitatge, SA, denominada Noves Vivendes Valencianes, SA.  
En virtut d'això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 17 de setembre de 2010,  
DECRETE  
Article únic  
S'autoritza l'extinció, dissolució i liquidació de l'empresa mixta, participada per l'Institut Valencià d'Habitatge, SA, Noves Vivendes Valencianes, SA.  
S'autoritza l'empresa pública de la Generalitat Institut Valencià d'Habitatge, SA, perquè realitze tots els tràmits legals necessaris i oportuns per a portar a efecte la seua extinció, dissolució i liquidació.   
DISPOSICIÓ FINAL  
Única  
El present decret tindrà efectes l'endemà de la publicació en el Diari Oficial de la Comunitat Valenciana.  
València, 17 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA
Diari Oficial de la Generalitat Valenciana


Sumari del DOGV 6246, del 15-04-2010 (2010/3745)

RESOLUCIÓ de 29 de març de 2010, de la Universitat de València, per la qual nomena Julián Marrades Millet catedràtic d'universitat, de l'àrea de coneixement Filosofia (Àrea pròpia: 619 Metafísica i Teoria del Coneixement).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3745


Data del document
:   29-03-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 de març de 2010, de la Universitat de València, per la qual nomena Julián Marrades Millet catedràtic d'universitat, de l'àrea de coneixement Filosofia (Àrea pròpia: 619 Metafísica i Teoria del Coneixement). [2010/3745]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 14 de desembre de 2009 (BOE 12 de gener de 2010), per a la provisió de la plaça número 5893 de catedràtic d'universitat (concurs núm. 144/2009), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Julián Marrades Millet catedràtic d'universitat, de l'àrea de coneixement Filosofia (àrea pròpia: 619 Metafísica i Teoria del Coneixement), adscrita al Departament Metafísica i Teoria del Coneixement.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 29 de març de 2010.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6365, del 29-09-2010 (2010/10843)

Informació pública de l'estudi de detalle ED-2008/03 en SUE Valls, l'objecte del qual és la creació d'un nou vial que arranca al carrer d'Índia.
------------------------------------------------------------------------------------------------------------------------------------------------

### Dades del document

Número de DOGV
:   6365

Data del DOGV
:   29-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10852


Data del document
:   01-09-2010

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * pla d'urbanisme
    * administració local

Informació pública de l'estudi de detalle ED-2008/03 en SUE Valls, l'objecte del qual és la creació d'un nou vial que arranca al carrer d'Índia. [2010/10575]  
Amb data 26 d'agost de 2010, la regidora delegada d'Urbanisme va dictar Resolució núm. 1703, mitjançant la qual se sotmet a informació pública, pel termini d'un mes, mitjançant publicació d'edicte en el Diari Oficial de la Comunitat Valenciana, al tauler d'edictes municipal i en un diari no oficial d'àmplia difusió a la localitat, l'estudi de detall ED-2008/03 en SUE Valls, l'objecte del qual és la creació d'un nou vial que arranca al carrer d'Índia.  
Durant aquest termini el projecte diligenciat estarà dipositat, per a la seua consulta pública, en l'Ajuntament, oficina tècnica municipal, carrer d'Avall, núm. 39, 1r, de Xàbia, on podran presentar al·legacions, suggeriments i qualsevol altre document que estimen oportú en relació amb aquest expedient.  
El que es publica per a general coneixement, en compliment del disposat en l'article 83.2.a de la Llei 16/2005, de 30 de desembre, Urbanística Valenciana.  
Xàbia, 1 de setembre de 2010.- L'alcaldessa accidental: Josepa Chorro Monserrat.
Diari Oficial de la Generalitat Valenciana


Sumari del DOGV 6408, del 30-11-2010 (2010/12272)

Notificació de la interlocutòria dictada en el procediment de jurisdició voluntària. General número 147/2007.
-------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12068


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de jurisdició voluntària. General número 147/2007. [2010/12233]  
Assumpte civil 000147/2007  
Pedro Moya Donate, secretari del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té l'encapçalament i la dispositiva com segueix:  
«Jutjat de Primera Instància número 7 de Castelló de la Plana  
Procediment: jurisdicció voluntària. General 000147/2007  
Demandant: Verginica Nitu.  
Procuradora: Asunción Adsuara Segarra.  
Demandat: -  
Procurador: -  
Interlocutòria número 238/2007  
Castelló de la Plana, 1 de juny de 2007  
Part dispositiva  
Atés el que s'ha exposat,  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana disposa:  
Reconéixer l'eficàcia a Espanya de la sentència de divorci de Gheorghe Nitu i Verginica Nitu, dictada pel Jutjat de Bals (Romania), en data 22 de setembre de 2006, en l'expedient 1137/C/2006.  
Notifiqueu aquesta resolució a les parts i al ministeri fiscal, i feu-los saber que contra aquesta no es pot interposar cap recurs.  
Aquesta és la meua interlocutòria, que ordene i firme».  
Atés que es desconeix el domicili o la residència actuals de la part demandada, mitjançant la provisió de 4 de novembre de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació al demandat Gheorghe Nitu.  
Castelló de la Plana, 4 de novembre de 2010.- El secretari judicial: Pedro Moya Donate.
Diari Oficial de la Generalitat Valenciana


Sumari del DOGV 6263, del 10-05-2010 (2010/4770)

Notificació de l'acord d'iniciació de procediment sancionador. Expedient número ESSANC 03/2010/0030.
----------------------------------------------------------------------------------------------------

### Dades del document

Número de DOGV
:   6263

Data del DOGV
:   10-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4770


Organisme emissor
:   Conselleria de Governació

Tipus de document
:   Anunci

Notificació de l'acord d'iniciació de procediment sancionador. Expedient número ESSANC 03/2010/0030. [2010/4770]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acord d'iniciació de l'expedient sancionador que s'indica, instruït per la Conselleria de Governació als interessats/des que tot seguit es relaciona, ja que intentada la notificació en l'últim domicili conegut, aquesta no s'hi ha pogut practicar.  
Exp. núm.: ESSANC 03/2010/0030  
Interessat/da: Toros Imperial SL.  
Última adreça coneguda:C/ Pedro Yague núm. 4. Madrid.  
Acord d'iniciació de procediment sancionador dictat per la directora general de Seguretat i Protecció Ciutadana, de data 25.03.2010, en el qual s'adopten acords d'interès per a la persona interessada.  
El corresponent expedient obra en la Direcció Territorial de Governació d'Alacant, Rambla de Méndez Núñez, 41-12è, davant la qual la persona interessada podrà comparèixer per a tenir coneixement del contingut íntegre de l'acte, que quede constància de tal coneixement, i li assisteix el dret d'al·legar per escrit allò que en la seua defensa estime convenient, amb aportació de les proves que considere oportunes, tot això dins del termini de 15 dies hàbils comptats des de l'endemà de la publicació del present en el Diari Oficial de la Comunitat Valenciana. Transcorregut el termini esmentat sense que s'haja fet ús del dret per a formular al·legacions i/o aportar proves, s'hi dictarà la resolució escaient.  
Alacant, 27 d'abril de 2010.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6394, del 10-11-2010 (2010/12645)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12923


Organisme emissor
:   Llenco Reciclados, COOP V.

Tipus de document
:   Anunci

Informació pública de l'acord de dissolució de la cooperativa. [2010/12366]  
Per acord de l'Assemblea General de la Cooperativa, celebrada el 6 d'octubre de 2010, es va acordar la dissolució d'aquesta, la qual cosa es fa constar a l'efecte del que disposa l'article 81.3 de la Llei de Cooperatives de la Generalitat Valenciana.  
València, 2 de novembre de 2010.- La liquidadora única: Mª Teresa Gallén Marco.
Diari Oficial de la Generalitat Valenciana


Sumari del DOGV 6341, del 26-08-2010 (2010/9391)

Notificació de resolucions. Expedients números DENU 235/08 i DENU 236/08.
-------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9391


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolucions. Expedients números DENU 235/08 i DENU 236/08. [2010/9391]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte dels actes dictats en els expedients que s'indican, instruïts per la Conselleria de Medi Ambient, Aigua, Urbanisme i Habitatge, a la persona o entitat que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: DENU 235/08  
Persones interessades: James Joseph i Bernadette Catherine Walsh  
Últim domicili conegut: c/ Las Mojadas, 15 R, bloc 12, pta. 97 - 03057 Orihuela  
Assumpte: resolució que dicta la secretària autonòmica de la Conselleria de Medi Ambient, Aigua, Urbanisme i Habitatge, de 13 de juliol de 2010.  
Expedient número: DENU 236/08  
Persones interessades: James Joseph i Bernadette Catherine Walsh  
Últim domicili conegut: c/ Las Mojadas, 15 R, bloc 12, pta. 97 - 03473 Orihuela  
Assumpte: resolució que dicta la secretària autonòmica de la Conselleria de Medi Ambient, Aigua, Urbanisme i Habitatge, de 13 de juliol de 2010.  
Els expedients es troben en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46920 València, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
València, 20 d'agost de 2010.- La sotssecretària: Cristina Serrano Mateo.